วันนี้พาลูกชานมาทานอาหารเย็นที่เมเจอร์ รัชโยธินค่ะ ร้านนี้ตั้งอยู่ที่่ชั้น 1 บริเวณหน้า Starbucks ติดกับ Oriental Princess ค่ะ เห็นมีโปรโมชั่นน่าสนใจ และลูกชานก็ผลักประตูเข้าไป ก็เลยตัดสินใจทานร้านนี้เลยค่ะ 

พนักงานยิ้มแย้มแจ่มใส แนะนำโปรโมชั่นสำหรับ 2-4 คน ซึ่งมีให้เลือกหลากหลายรูปแบบมากค่ะ ถ้าสมัครสมาชิก จะได้ชามะนาวฟรีด้วย คุณแฟนก็เลยสมัครไปเลย 

อาหารชุดจะประกอบด้วยสปาเกตตี้ 1 จาน สลัด 1 ซุป 2 และเสต็กตามที่เราเลือกค่ะ ของเราก็มีไก่ ไส้กรอก ปลา และพอร์คช็อป ทานกัน 3 คนอิ่มพอดี ๆ ค่ะ 